MÓRÁGY KÖZSÉG ÖNKORMÁNYZAT

Képviselő-testülete

**Szám: 81-19/2016.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2016. november 21-én** 17,00 órakor a Községházán megtartott **rendes nyílt** ülésén.

**Jelen vannak:** Glöckner Henrik polgármester, Illés Béla, Ördög Zoltán, Lieszkovszky Lászlóné, Mucska Melinda képviselők (5 fő)

Igazoltan távol van: -

**Tanácskozási joggal megjelent:** Bakó Józsefné jegyző, Dr. Tölgyesi Márk aljegyző

**Meghívottak**: Lieszkovszky Károlyné – Mórágyi Német Nemzetiségi Önkormányzat elnöke

Bagyomné Hollenbach Anett - Óvodavezető

Glöckner Henrik polgármester köszöntötte a képviselő-testület tagjait, a meghívottakat.

Megállapította, hogy a testület határozatképes, az ülést megnyitotta.

Ezután javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 5 igen szavazattal - az alábbi napirendi pontokat fogadta el:

**Napirendi javaslat:**

**Napirend előtt:**

**A polgármester jelentése a lejárt határidejű önkormányzati határozatok végrehajtásáról, valamint a két ülés között eltelt időszakról**

Előterjesztő: Glöckner Henrik polgármester

(írásbeli előterjesztés)

**Napirendi pontok:**

**1. A szociális célú tüzelőanyag támogatási ellátás helyi szabályairól szóló önkormányzati**

**rendelet tervezet elfogadásáról**

Előterjesztő: Glöckner Henrik polgármester

(írásbeli előterjesztés)

**2. A karácsonyi támogatásokról**

Előterjesztő: Glöckner Henrik polgármester

(írásbeli előterjesztés)

**3. „I. Világháborús emlékmű felújítása Mórágyon” című pályázat beadása**

Előterjesztő: Glöckner Henrik polgármester

(írásbeli előterjesztés)

**4. Belső ellenőrzési terv elfogadása**

Előterjesztő: Bakó Józsefné jegyző

(írásbeli előterjesztés)

**5. ERÖV 2017. évi beruházási, felújítási, pótlási tervéről**

Előterjesztő: Glöckner Henrik polgármester

(írásbeli előterjesztés)

**6. Településrendezési terv módosítása**

Előterjesztő: Glöckner Henrik polgármester

(írásbeli előterjesztés)

**7. Hulladékgazdálkodási közszolgáltatással kapcsolatos döntések**

Előterjesztő: Glöckner Henrik polgármester

(írásbeli előterjesztés)

**8. Iskolák felvételi körzethatáraival kapcsolatos egyeztetés**

Előterjesztő: Glöckner Henrik polgármester

(szóbeli előterjesztés)

**9. Tartozás Dél - Tolna Közmű Üzemeltető és Szolgáltató Kft**

Előterjesztő: Glöckner Henrik polgármester

(szóbeli előterjesztés)

**10. Kábel tv szolgáltatással kapcsolatos döntések**

Előterjesztő: Glöckner Henrik polgármester

(szóbeli előterjesztés)

**11. Egyebek**

**12. Kérdések, interpellációk**

**13. Zárt ülés**

**- Bursa Hungarica Ösztöndíjpályázatok elbírálása**

**Napirend előtt:**

**A polgármester jelentése a lejárt határidejű önkormányzati határozatok végrehajtásáról, valamint a két ülés között eltelt időszakról**

Előterjesztő: Glöckner Henrik polgármester

(írásbeli előterjesztés)

Az írásos anyagot a képviselők előzetesen megkapták, Glöckner Henrik polgármester az írásbeli előterjesztést nem kívánta kiegészíteni.

Glöckner Henrik polgármester ezután kérte a képviselőket, hogy az előterjesztést vitassák meg és a jelentését fogadják el.

Mucska Melinda képviselő érdeklődött, hogy az árokkotrást ki végzi?

Glöckner Henrik polgármester elmondta, hogy a Duna- Sió ment Vízi Társulat végzi a munkálatokat.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**119/2016.(XI.21.) képviselő-testületi határozat**

**Jelentés a lejárt határidejű képviselő-testületi határozatok végrehajtásáról**

Mórágy Község Önkormányzata Képviselő-testülete a 100-103/2016.(IX.16.), a 105-110/2016.(X.24.), 112-113.(X.24.), valamint a 115-117.(X.24.) számú lejárt határidejű önkormányzati határozatok végrehajtásáról és a két ülés között eltelt időszakról szóló jelentést elfogadja.

**Napirendi pontok tárgyalása:**

**1. A szociális célú tüzelőanyag támogatási ellátás helyi szabályairól szóló önkormányzati**

**rendelet tervezet elfogadásáról**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester elmondta, hogy az írásbeli előterjesztést nem kívánja kiegészíteni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat képviselő testülete egyhangúlag, 5 igen szavazattal a következő rendeletet alkotta meg:

**Mórágy Község Önkormányzat Képviselő-testületének**

**10/2016. (XI.24.) önkormányzati rendelete**

**a szociális célú tüzelőanyag támogatási ellátás helyi szabályairól**

(A rendelet a jegyzőkönyvhöz mellékelve)

**2. A karácsonyi támogatásokról**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester elmondta, hogy az írásbeli előterjesztést nem kívánja kiegészíteni. Kérte vitassák meg a kérdést.

Mucska Melinda képviselő elmondta, hogy amint az az írásbeli előterjesztésből is látszik, az idei évben nem ajándékokat vásárolna a támogatásból az Alapítvány, hanem egy kirándulást szerveznének, az alsó tagozatosok Pécsre utaznak, ahol az állatkertet nézik meg, a felsősök pedig Budapestre kirándulnának, a Csodák Palotáját és a Cirkuszt látogatnák meg.

Lieszkovszky Lászlóné képviselő érdeklődött, hogy a tervek szerint a családoknak szánt ajándékot kihordjuk a családoknak, vagy a karácsonyi rendezvényen kerülnek átadásra?

Glöckner Henrik polgármester elmondta, hogy ezt úgy terveznénk, hogy aki eljön a karácsonyi rendezvényre az ott is átveheti, de amúgy kihordatjuk a családoknak.

Lieszkovszky Károlyné a Mórágyi Német Nemzetiségi Önkormányzat elnöke elmondta, hogy csak jelezné, hogy ezekhez a támogatásokhoz a Mórágyi Német Nemzetiségi Önkormányzat is hozzá kíván járulni az idei évben is 50.000 Ft támogatással.

Glöckner Henrik polgármester megköszönte a Nemzetiségi Önkormányzat felajánlását.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő első határozati javaslatról.

**120/2016.(XI.21.) képviselő-testületi határozat**

**karácsonyi támogatásról**

Mórágy Község Önkormányzat Képviselő-testülete a településen élő családok részére 3.000.-Ft-os karácsonyi támogatást nyújt, amely ajándékcsomag formájában kerül átadásra.

Határidő: 2016. december 25.

Felelős: Glöckner Henrik polgármester

Határozattal értesítve: Közös Hivatal Gazdasági Vezetője

Mórágyi családok – ajándékcsomag átadásával

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő második határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**121/2016.(XI.21.) képviselő-testületi határozat**

**a mórágyi gyerekek karácsonyi támogatásáról**

Mórágy Község Önkormányzat Képviselő-testülete úgy határozott, hogy karácsonyi támogatásként:

1. Az életvitelszerűen a településen élő, 0-14 év közötti gyermekek részére fejenként 2.500.-Ft-os karácsonyi támogatást nyújt.

A helyi óvodába járó gyermekek részére jutó támogatás összege az Óvoda részére kerül kifizetésre, a gyermekek részére ajándék megvásárlása végett.

A Mórágyi Általános Iskolába járók részére jutó támogatás összege az Általános Iskola Alapítvány részére kerül kifizetésre, amit egy Budapesti kirándulásra kívánnak fordítani.

A többi gyermek részére a támogatás kifizetése készpénzben történik.

1. A Mórágyi Általános Iskola részére 200.000;- Ft összegű karácsonyi támogatást nyújt, mely az Általános Iskola Alapítvány részére kerül kifizetésre

A Mórágyi Óvoda és Egységes Óvoda Bölcsőde részére 100.000;- Ft összegű karácsonyi támogatást nyújt.

Határidő: 2016. december 25.

Felelős: Glöckner Henrik polgármester

Határozattal értesítve: Közös Hivatal Gazdasági Vezetője

Mórágyi Óvoda

Mórágyi Iskoláért Alapítvány

**3. „I. Világháborús emlékmű felújítása Mórágyon” című pályázat beadása**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester elmondta, hogy a Honvédelmi Minisztérium Hadtörténeti Intézet és Múzeum a Magyarországon fellelhető I. világháborús hadisírok rendbehozatalához pályázatot hirdetett. A pályázat keretében az elhanyagolt, forráshiány miatt nem megfelelően gondozott I. világháborús hadisírok és emlékművek állagmegőrző karbantartására és felújítására van lehetőség. Az emlékmű felújítására összesen 1 millió Ft támogatásra lehet pályázni. A pályázatot a Honvédelmi Minisztérium Hadtörténeti Intézet és Múzeum – Centenáriumi Pályázati Igazgatóságához kell benyújtani ( Budapest, 1014 Kapisztrán tér 2-4.)

Ebből a támogatásból fel tudnánk újítani a mi háborús emlékművünket, azt kell még végiggondolni, hogy mivel ez csak az emlékmű felújítására fordítható, annak környezetének helyreállítását csak önerőből tudjuk megvalósítani, ha erre igény van. A támogatás 100%-os, de amint azt az előbb jeleztem, ha az emlékmű környezetében lévő dolgokat is felújítjuk, akkor azzal még tervezni kell.

A pályázatírás költségeit nem tudjuk elszámolni a pályázatban, ezért ha úgy döntünk, hogy benyújtjuk a pályázatot, akkor a benyújtás mellett a pályázatírás költségéről is döntést kell hoznia a testületnek. A polgármester kérte vitassák meg a kérdés.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő első határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**122/2016.(XI.21.) képviselő-testületi határozat**

**I.Világháborús emlékmű felújítási pályázat benyújtásáról**

Mórágy Község Önkormányzat Képviselő-testülete úgy határozott, hogy a Honvédelmi Minisztérium Hadtörténeti Intézet és Múzeum által meghirdetett a Magyarországon található I. világháborús hadisírok és emlékművek felújítása című pályázati kiírásra Mórágy Község Önkormányzata pályázatot kíván benyújtani 997.748;- Ft támogatási összegre „I. Világháborús emlékmű felújítása Mórágyon” címmel.

Határidő: 2016. december 10.

Felelős: Glöckner Henrik polgármester

Értesül: Közös Hivatal gazdasági vezetője

Honvédelmi Minisztérium Hadtörténeti Intézet és Múzeum – Centenáriumi Pályázati Igazgatósága (Budapest, 1014 Kapisztrán tér 2-4.)– pályázat útján

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő második határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**123/2016.(XI.21.) képviselő-testületi határozat**

**Kapos-Faktor Tanácsadó Nonprofit Kft. pályázatírási tevékenységgel való megbízásáról**

Mórágy Község Önkormányzatának Képviselő-testülete a Honvédelmi Minisztérium Hadtörténeti Intézet és Múzeum által meghirdetett a Magyarországon található I. világháborús hadisírok és emlékművek felújítása című pályázati kiírásra benyújtandó pályázatának megvalósításához szükséges pályázatírási feladat ellátására érkezett árajánlatot megtárgyalta és úgy határozott, hogy Kapos- Faktor Tanácsadó Nonprofit Kft -t (7100 Szekszárd, Tinódi u. 8.)bízza meg a pályázatírási feladatok ellátásával. A pályázatírási feladat ellátásának megbízási díja 20.000.- Ft + ÁFA ,azaz bruttó 25.400;- Ft.

A képviselő-testület felhatalmazza a polgármestert az Megbízási szerződés aláírására*.*

Határidő: azonnal

Felelős: Glöckner Henrik polgármester

Határozattal értesítve: Kapos- Faktor Tanácsadó Nonprofit Kft.7100 Szekszárd, Tinódi u. 8.

**4. Belső ellenőrzési terv elfogadása**

Előterjesztő: Bakó Józsefné jegyző

(írásbeli előterjesztés)

Bakó Józsefné jegyző elmondta, hogy az írásbeli előterjesztést nem kívánja kiegészíteni. Kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**124/2016. (XI.21.) Képviselő-testületi határozat**

**a 2017. évi belső ellenőrzési terv elfogadásáról**

Mórágy Község Önkormányzatának Képviselő-testülete a 2017. évi belső ellenőrzési tervet megtárgyalta és azt a melléklet szerint elfogadja.

Határidő: 2016. december 20. – határozat megküldésére

Felelős: Glöckner Henrik polgármester

Határozatról értesítendő: Bonyhád Város Önkormányzata Belső Ellenőrzési Osztály

**5. ERÖV 2017. évi beruházási, felújítási, pótlási tervéről**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester elmondta, hogy az írásbeli előterjesztést nem kívánja kiegészíteni. Kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**125/2016.(XI.21.) képviselő-testületi határozat**

**ERÖV 2017 évi beruházásairól**

Mórágy Község Önkormányzat Képviselő-testülete Mórágy település víziközmű –rendszere vonatkozásában az E.R.Ö.V. Víziközmű Zrt. szolgáltatóval egyeztetett 2017. évre vonatkozó beruházási, felújítási és pótlási tervet az alábbiak szerint jóváhagyja:

|  |  |
| --- | --- |
| * Kossuth u. 100 m3 medence és átemelő telep vezérlésének felújítása | 94 E Ft |
| * 1 db átemelő villamos rendszer felújítása * Megkerülő ág kiépítése 1 db | 61 E Ft  26 E Ft |

A 2017.évre elfogadott tervek szerinti munkálatok költségét az önkormányzat a bérleti-üzemeltetési szerződésben meghatározott használati díj terhére biztosítja.

A Képviselő-testület meghatalmazza az E.R.Ö.V. Víziközmű Zrt.-t, hogy a település 2017. évre vonatkozó beruházási, felújítási és pótlási tervét a Magyar Energetikai és Közmű-szabályozási Hivatalhoz jóváhagyás végett terjessze be és az eljárásban a Hatóság előtt az Önkormányzatot teljes jogkörrel képviselje.

Felhatalmazza a polgármestert a meghatalmazási okirat aláírására.

Határidő: azonnal

Felelős: Glöckner Henrik polgármester

Határozatról értesül:ERÖV Víziközmű Zrt. 7100 Szekszárd, Epreskert u. 9.

**6. Településrendezési terv módosítása**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester elmondta, hogy az írásbeli előterjesztést nem kívánja kiegészíteni. Kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**126/2016.(XI.21.) képviselő-testületi határozat**

**a környezeti értékelésről**

Mórágy Község Önkormányzatának Képviselő-testülete a környezet védelmének általános szabályairól szóló többször módosított 1995. évi LIII. törvény 43. § (5) bekezdés *b)* pontja, valamint a 2/2005. (I. 11.) Korm. rendelet 1. § (2) és (3) bekezdése alapján az alábbi döntést hozza:

Mórágy Község Önkormányzatának Képviselőtestülete a 2/2005. (I. 11.) Korm. rendelet 2. számú mellékletének szempontjait figyelembe véve úgy határozott, hogy a településrendezési terv módosításaira vonatkozóan környezeti vizsgálat lefolytatását nem írja elő.

*Indoklás:*

A 2/2005. (I. 11.) Korm. rendelet 1. § (3) bekezdésének a) pontja alapján „a település egy részére készülő szabályozási tervnél, illetve helyi építési szabályzatnál (továbbiakban: HÉSZ), továbbá olyan más, a (2) bekezdés b) pontjába tartozó tervnél, illetve programnál, amely helyi szinten kis terület használatát határozza meg”, továbbá az 1. § (2) bekezdésébe tartozó „terv, illetve program kisebb módosításánál” eseti döntés alapján határozható meg környezeti vizsgálat szükségessége. A rendezési terv tervezett módosítása az alábbiakat foglalja magában:

Önkormányzat kérésére módosításra kerül Mórágy Község HÉSZ rendelete a Tolna Megyei Kormányhivatal TOB/22/486-1/2016.iktatószámú Mórágy község Képviselő-testületének 11/2009. (IX.15.) önkormányzati rendeletére vonatkozó törvényességi felhívásban foglaltaknak megfelelően.

A Kr. 4. § (2) bekezdése alapján a kidolgozó - az önkormányzat - kikérte a 3. számú mellékletben meghatározott környezet védelméért felelős szervek véleményét, amelyek az alábbiak:

1. Tolna Megyei Kormányhivatal Építésügyi, Hatósági, Oktatási és Törvényességi Felügyeleti Főosztály Építésügyi Osztály TOD/25/347-2/2016. számú véleménye alapján a tervezett módosítások az épített környezetre jelentős környezeti hatással nincsenek. Környezeti vizsgálat lefolytatását nem tartja szükségesnek.

2. Tolna Megyei Kormányhivatal Népegészségügyi Főosztály, Közegészségügyi Osztály TO/70/00912-2/2016. (10 11.) számú levelében megállapítja, hogy a tervezett HÉSZ módosítása csupán a törvényességi felszólításban rögzített, jogszabályba ütköző rendelkezések hatályon kívül helyezése vagy felülvizsgálata nem gyakorol a környezetre negatív hatást, így a tervezett Helyi Építési Szabályzat módosítás környezeti vizsgálat nélkül is megvalósítható.

3. Fejér Megyei Kormányhivatal Környezetvédelmi és Természetvédelmi Főosztály KTF-17449/2016. (10. 6.) számú véleménye alapján a tervezett módosítások megvalósulása során környezetvédelmi, valamint táj- és természetvédelmi szempontból nem várható jelentős környezeti hatás, így a környezeti vizsgálat elkészítését nem tartja szükségesnek.

4. Duna-Dráva Nemzeti Park Igazgatóság DDNPI/2758-2/2016. (10.17.) számú levelében a környezeti vizsgálat elkészítését nem tartja szükségesnek.

5. Fejér Megyei Katasztrófavédelmi Igazgatóság 35700/13313-1/2016. ált. (11. 15.) számú levelében a környezeti vizsgálat lefolytatását nem tartja szükségesnek.

Határidő: 2016. november 30.

Felelős: Glöckner Henrik polgármester

Határozatról értesül: Meridián Mérnöki Iroda Kft. (7100 Szekszárd, Ybl Miklós u. 3.)

Érintettek

**7. Hulladékgazdálkodási közszolgáltatással kapcsolatos döntések**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester elmondta, hogy az írásbeli előterjesztést nem kívánja kiegészíteni. Kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**127/2016.(XI.21.) képviselő-testületi határozat**

**a hulladékgazdálkodás közszolgáltatási szerződés felmondásáról**

Mórágy Község Önkormányzatának Képviselő-testülete úgy határozott, hogy a BONYCOM Nonprofit Kft-vel kötött hulladékgazdálkodási közszolgáltatási szerződését közös megegyezéssel 2016. december 31-i hatállyal megszünteti.

A Képviselő-testület felhatalmazza a Polgármestert az okirat aláírására.

Határidő: 2016. december 15.

Felelős: Glöckner Henrik polgármester

Határozatról értesül: BONYCOM Nonprofit Kft. (7150 Bonyhád, Mikes K. u. 3.)

Közös Hivatal Gazdasági előadója

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**128/2016.(XI.21.) képviselő-testületi határozat**

**a hulladékgazdálkodás közszolgáltatási szerződés megkötéséről**

Mórágy Község Önkormányzatának Képviselő-testülete 2017. január 1. napjától – vagy egy későbbi kijelöli az Alisca Terra Nonprofit Kft-t a települési szilárd hulladék begyűjtésével és szállításával kapcsolatos közszolgáltatás elvégzésére.

A Képviselő-testület felhatalmazza a Polgármestert, hogy a határozat 1. számú mellékletét képező Hulladékgazdálkodási Közszolgáltatási szerződést aláírja.

Határidő: 2016. december 20.

Felelős: Glöckner Henrik polgármester

Határozatról értesül: Alisca Terra Nonprofit Kft. 7100 Szekszárd, Epreskert u. 9.

Közös Hivatal Gazdasági előadója

**8. Iskolák felvételi körzethatáraival kapcsolatos egyeztetés**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy a Tolna Megyei Kormányhivataltól érkezett egy megkeresés, melyben kérik egyeztessünk a Szálka, és Szekszárd Önkormányzataival arról, hogy a Mórágyi Általános Iskola felvételi körzethatárába Szálka település felvételét javasolta a Testület az októberi döntésével. Véleménye szerint, a két említett település nem fog hozzájárulni ehhez a javaslathoz, hiszen az ő általuk támogatott – a Kormányhivatal által megküldött tervezet szerinti - körzethatárok esetén Szálka nem tartozik a Mórágyi iskola felvételi körzetéhez, és erről külön egyeztetni önkormányzati szinten nem kívánunk.

Kérte, vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2016.(XI.21.) képviselő-testületi határozat*

*az iskolai felvételi körzethatárok egyeztetéséről*

*Mórágy Község Önkormányzat Képviselő-testülete megtárgyalta a Tolna Megyei Kormányhivatal TOB/32/368-5/2016. iktatószámú levelét úgy és határozott, hogy külön egyeztetést nem kíván kezdeményezni az érintett önkormányzatokkal, hogy Szálka település is kerüljön be a Mórágyi Általános Iskola felvételi körzethatárába*.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**129/2016.(XI.21.) képviselő-testületi határozat**

**az iskolai felvételi körzethatárok egyeztetéséről**

Mórágy Község Önkormányzat Képviselő-testülete megtárgyalta a Tolna Megyei Kormányhivatal TOB/32/368-5/2016. iktatószámú levelét és úgy határozott, hogy külön egyeztetést nem kíván kezdeményezni az érintett önkormányzatokkal, hogy Szálka település is kerüljön be a Mórágyi Általános Iskola felvételi körzethatárába.

Határidő: 2016. december 9.

Felelős: Glöckner Henrik polgármester

Határozattal értesítendő: Tolna Megyei Kormányhivatal, Szekszárd

**9. Tartozás Dél - Tolna Közmű Üzemeltető és Szolgáltató Kft**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy a Dél- Tolna Közmű Üzemeltető és Szolgáltató Kft volt a kivitelező a Mórágy- Bátaapáti vízlágyító projektben, ezzel kapcsolatosan a mai napig van még tartozása Mórágy Község Önkormányzatának, mely a megépített vízlágyító befejező munkálatainak (bekötés és beüzemelés) díja, ez összesen 593. 275;-Ft + ÁFA, melyet arra tekintettel is szükséges lenne kifizetnünk, hogy a Kft felszámolás alatt van, és a megszűnéséhez ezeket még rendeznie kell. A polgármester kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2016.(XI.21.) képviselő-testületi határozat*

*tartozás a Dél- Tolna Közmű Üzemeltető és Szolgáltató Kft felé*

*Mórágy Község Önkormányzat Képviselő-testülete úgy határozott, hogy a Dél- Tolna Közmű Üzemeltető és Szolgáltató Kft (7140 Bátaszék, Mohácsi út) részére a Mórágy – Bátaapáti vízlágyító befejező munkálatainak (bekötés és beüzemelés) 593.275;- Ft + áfa díjat, a végelszámolás keretei között kívánja elszámolni.*

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**130/2016.(XI.21.) képviselő-testületi határozat**

**tartozás a Dél- Tolna Közmű Üzemeltető és Szolgáltató Kft felé**

Mórágy Község Önkormányzat Képviselő-testülete úgy határozott, hogy a Dél- Tolna Közmű Üzemeltető és Szolgáltató Kft (7140 Bátaszék, Mohácsi út) részére a Mórágy – Bátaapáti vízlágyító befejező munkálatainak (bekötés és beüzemelés) 593.275;- Ft + áfa díjat, a végelszámolás keretei között kívánja elszámolni.

Határidő: 2016. december 12.

Felelős: Glöckner Henrik polgármester

Határozattal értesítendő: Tolna Megyei Kormányhivatal, Szekszárd

**10. Kábel tv szolgáltatással kapcsolatos döntések**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy a kábel tv szolgáltatással kapcsolatos előfizetői szerződéseket a jövő évben már nem Mórágy Község Önkormányzatának lenne célszerű fizetnie, hanem a szolgáltatásra már Illés Béla egyéni vállalkozó kötne szerződést valamennyi tv műsor szolgáltatóval.

A polgármester kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2016.(XI.21.) képviselő-testületi határozat*

*a televízió szolgáltatási szerződések felmondásáról*

*Mórágy Község Önkormányzatának Képviselő-testülete úgy határozott, hogy a jelenleg az önkormányzat nevére szóló televízió szolgáltatási szerződéseket felmondja, azzal a feltétellel, hogy a folyamatos szolgáltatás biztosításához az új előfizető Illés Béla egyéni vállalkozó lesz.*

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**131/2016.(XI.21.) képviselő-testületi határozat**

**a televízió szolgáltatási szerződések felmondásáról**

Mórágy Község Önkormányzatának Képviselő-testülete úgy határozott, hogy a jelenleg az önkormányzat nevére szóló televízió szolgáltatási szerződéseket felmondja, azzal a feltétellel, hogy a folyamatos szolgáltatás biztosításához az új előfizető Illés Béla egyéni vállalkozó lesz.

Felelős: Glöckner Henrik polgármester

Határidő: 2017. január 31.

Határozattal értesítve: Műsorszolgáltatók

Közös Önkormányzati Hivatal gazdálkodási vezetője

**11. Egyebek**

* **Vadásztársaság kérelme kerítésépítésről**

Glöckner Henrik polgármester elmondta, hogy Birck László vadászmester az Egresmenti Természetvédő és Vadásztársaság ( 7164 Bátaapáti, Petőfi utca 35.) képviseletében kérelmet nyújtott be a Testülethez. Kérelmében leírta, hogy a mórágyi kertekben előforduló vadkárok elleni védekezés lehetősei miatt fordulnak az Önkormányzathoz. Személyesen is többször egyeztettek már az Általános Iskola udvarának vaddisznók általi tönkretételét követően. Gyakorlatilag a patak túlpartján elhelyezkedő kertek és az iskola udvarának védelmére tennének javaslatot. Szerintük a védelem megoldható lenne egy kb 1000 m hosszúságú kerítés megépítésével. Az iskola Dny- i határán létesülne kerítés az erdőtől a patakig, az erdő alatt folyamatosan, a valamikori földút mentén a futballpálya bonyhádi úti oldaláig, majd innen újra a patakig. Ez az u alakú kerítés véleményük szerint megoldaná a vadkárok jelentős részét. Várható költségek: az Erdészetnél jelenleg is épülnek hasonló vadvédelmi kerítések. Ezek folyóméter költsége 1400 Ft, az így számítható összes költség 1.400.000;-Ft. Megjegyzik, hogy a létesítés költségei megoszlanának: 1/3 Egresmenti TVT, 1/3 Önkormányzat, 1/3 kerttulajdonosok között. Több kerttulajdonos is jelezte részvételi szándékát. Jelentős költség megtakarítás érhető el már meglévő anyagok felhasználásával, így az Önkormányzat birtokában lévő beton oszlopok igénybevételével. Vadásztársaságuk a szükséges dróthálót biztosítaná (TORNÁDÓ vadvédelmi drótháló, 2.2 méter magassággal) Ez a vállalásuk a rájuk eső 1/3 költséget meg is haladja. A kerítés építésének 2017. tavaszán kellene megtörténnie, elejét véve újabb vadkároknak.

A polgármester kérte vitassák meg a kérdést.

Ördög Zoltán képviselő elmondta, hogy véleménye szerint csak az iskola épülete az amit javasolna, hogy mindenképpen védjünk meg, ő nem élne a vadásztársaság ajánlatával, a kerttulajdonosokkal nem egyezkedne a kérdésben, hiszen a nagyrészük már így is lekerítette a földjét valamilyen módszerrel.

Glöckner Henrik polgármester elmondta, hogy a kerttulajdonosokkal egyeztethetnénk, hogy kívánnak-e hozzájárulni ehhez a kerítésépítéshez, ez az egyeztetés sem lesz kis feladat, és ha látjuk a szándékot a kerítésépítésre, akkor lenne értelme a vadásztársaság ajánlatával élni és az egész területet elkeríteni. Ha a kerttulajdonosok nem járulnak hozzá, akkor pedig csak a saját épületünk, az iskola védelméről fogunk gondoskodni. Addig pedig javasolná, hogy napoljuk el a kérdést.

A képviselők egyhangúlag egyetértettek a kérdésnek a kerttulajdonosokkal való egyeztetést utáni időpontra elnapolásával.

* **0-3 éves korúak támogatásának kifizetéséről**

Glöckner Henrik polgármester elmondta, hogy tekintettel arra, hogy megkaptuk a TETT-től a működési támogatásunkat, az idei évben lenne lehetősége arra a Testületnek, hogy a 0-3 éves korú gyermeket nevelő mórágyi családokat támogatásban részesítsük, akik 2015-ben váltak jogosulttá és az erről szóló szerződés aláírásra került, ha a Testület úgy határoz. A polgármester kérte vitassák meg a kérdést.

Ördög Zoltán képviselő érdeklődött, hogy nem okoz gondot pénzügyileg az önkormányzatnak ez a támogatás az idei évben?

Glöckner Henrik polgármester elmondta, hogy mivel jelenleg van rá fedezet, úgy gondolja, nem okozhat gondot, még talán egy minimális tartalékot is képezhetünk.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2016.(XI.21.) képviselő-testületi határozat*

*a 0-3 éves korú gyermeket nevelő családok támogatásáról*

*Mórágy Község Önkormányzatának Képviselő-testülete úgy határozott, hogy a 0-3 éves korú gyermeket nevelő mórágyi családok 2015. évi támogatásának kifizetését engedélyezi azon családok részére, ahol a jogosult családok a támogatás folyósítását megelőzően egyedi szerződést kötöttek az önkormányzattal.*

Szavazás után Mórágy Község Önkormányzat Képviselő - Testülete 4 igen szavazattal 1 tartózkodás mellett a következő határozatot hozta:

**132/2016.(XI.21.) képviselő-testületi határozat**

**a 0-3 éves korú gyermeket nevelő családok támogatásáról**

Mórágy Község Önkormányzatának Képviselő-testülete úgy határozott, hogy a 0-3 éves korú gyermeket nevelő mórágyi családok 2015. évi támogatásának kifizetését engedélyezi azon családok részére, ahol a jogosult családok a támogatás folyósítását megelőzően egyedi szerződést kötöttek az önkormányzattal.

Határidő: 2016. december 20.

Felelős: Glöckner Henrik polgármester

Határozattal értesítve: kérelmező családok, szerződés útján

Közös Hivatal gazdasági vezetője

**12. Kérdések, interpellációk**

Illés Béla képviselő elmondta, hogy nagyon örül annak, hogy a kismórágyi híd elkészült. Egy visszatérő problémát jelezne, mégpedig azt, hogy a kismórágyi közvilágítás rendszeresen hiányosan működik, sajnos valamilyen okból nem stabil.

Glöckner Henrik polgármester elmondta, hogy a hidat próbálták időben megcsinálni így tél előtt, a kismórágyi közvilágítás hibáiról tudunk, azt folyamatosan jelezzük a szolgáltatónak és bízunk benne, hogy kijavítják a hibát.

Illés Béla képviselő elmondta, hogy a Szabadság utcai közvilágítás és a Kossuth utcai közvilágítást is meg kellene nézni, ott ugyanis nem mindenhol elegendő a világítás, főleg a sötét téli időszakban.

Glöckner Henrik polgármester elmondta, hogy tudja, hogy pár helyen jó lenne több lámpát felszerelni, tárgyalt is már róla az EON-nal, ahol oszlopokat is kell állítani, azt a tél előtt már nem szabad megkezdeni, mert abból baj lehet, de a lámpatestek bővítésére kérünk árajánlatot és meglátjuk. Mórágyon mindenhová került egyébként a ledes közvilágításra átálláskor lámpa, ahol előtte is volt, ennek ellenére látszik most a gyakorlatban, hogy hol lenne szükség a bővítésre.

Mucska Melinda képviselő elmondta, hogy baj volt az iskolai internet szolgáltatással, a szolgáltató jelezte, hogy fizetési elmaradásunk volt, de ez kiderült, hogy nem igaz, valamennyi számla kiegyenlítésre került, de azóta már ismét működik az internet.

Lieszkovszky Lászlóné képviselő elmondta, hogy:

- A Gránit fogadó üzemeltetésének tervéről januárban jó lenne tárgyalni. A falu karácsonyfáját az idei évben is szépen fel szeretnénk díszíteni.

- A Szekszárdi Zeneiskola több települési rendezvényen fellépett már, s jó ötletnek találnánk azt, ha kötnénk velük egy együttműködési megállapodást, adott esetben segítséget nyújthatnánk nekik az utaztatásuk során az önkormányzatunk buszával a koncerteket megköszönve.

- A Csipak Ferenc és Acsai Izolda cserépkályha ügyével mi a helyzet?

Glöckner Henrik polgármester elmondta, hogy a Gránit Fogadó üzemeltetésről januárban tudunk tárgyalni, a karácsonyfadíszek megvannak. A Zeneiskolával majd egyeztetünk a kérdésben, és a Csipak Ferenc által bérelt önkormányzati ingatlan cserépkályhája ügyében beszélt velük és megígérték, hogy szétszedik.

A nyílt testületi ülésen több kérdés, hozzászólás nem volt, a polgármester megköszönte az azon való részvételt és az ülést 20 óra 00 perckor bezárta.

Kmft.

**Glöckner Henrik Bakó Józsefné**

polgármester jegyző